Niemisten työväentalo

Niemisten työväentalo oli Iisalmen kaupungin Niemisen (tai Niemisten) kylässä sijainnut työväentalo.

Historiaa
Yhden lähteen mukaan Niemisten työväenyhdistys perustettiin vuonna 1913, ja sen talo valmistui vuonna 1915. Tosin vuonna 1916 työväenlehti Sanantuoja kertoi, että Iisalmen Peltosalmen työväenyhdistyksen ”Niemisten alaosasto” oli päättänyt itsenäistyä ja jatkaa toimintaansa nimellä ”Iisalmen Niemisten Työväenyhdistys” sekä liittyä Suomen Työläisliittoon. Vuoden 1916 SDP:n puoluetilastossa yhdistyksellä mainitaan olleen 26 jäsentä, mutta ei taloa. Vuonna 1919 yhdistys maksoi puolueveronsa SDP:lle, mutta ei toimittanut tietoja toiminnastaan tilastoja varten. Vuodesta 1919 eteenpäin yhdistystä ei mainita puoluetilastoissa. On mahdollista, että yhdistyksen toiminta hiipui tai se liittyi vuonna 1920 perustettuun Suomen Sosialistiseen Työväenpuolueeseen. Vuonna 1932 yhdistys lakkautettiin kommunistilakien nojalla ja talo myytiin.

 Lähteet 

Luokka:Iisalmen työväentalot